Van hout tot biowiskunde | Netwerk24
Van hout tot biowiskunde
Michael Hoefnagel, oorspronklik van Nederland, het na Hermanus verhuis toe hy nog 'n kleuter was.
Hoefnagel het as skrynwerker in 'n fabriek in Soutrivier, Kaapstad, gewerk waar hy die meeste van sy vrye tyd deurgebring het om wiskundige probleme te skep en meganika en fisika te leer en te ondersoek. "Selfs toe het ek nooit opgegee nie en ná 'n jaar by die fabriek het ek die geleentheid gekry om te studeer en my ouers was finansieel sterk genoeg en gereed vir die finansiële las van my opleiding."
Hoefnagel sê toegepaste wiskunde en fisika fassineer hom. "Ek was geïnteresseerd om te weet hoe 'n yskas en enjin en baie vreemde dinge werk."
In sy eerste jaar aan die US het hy sy hoofvak na rekenaarwetenskap verander nadat hy 'n kursus in programmering geloop het. Hy beskryf dit as die beste ding wat hy ooit in sy akademiese loopbaan gedoen het.
Hy het die meeste van sy navorsing vir sy meesterstesis in Italië gedoen en ná goeie resensies oor die aanbieding van sy navorsing in België is sy meesterstesis na 'n doktorale proefskrif opgegradeer.
Hoefnagel het dieselfde jaar ook 'n onderrigkursus in biowiskunde gevolg, en daarna vyf maande onderrigervaring opgedoen.
Ná afloop van sy navorsing het hy as tydelike dosent in biowiskunde begin toe 'n pos by die fakulteit natuurwetenskappe beskikbaar geraak het.